Natalia Salmela

Natalia Salmela (o.s. Tolmatsova; s. 1988 Narva, Viron SNT, Neuvostoliitto)<ref name=KL09052017/, markkinointiviestinnän yrittäjä ja bloggaaja.

Salmela on toiminut Satokausikalenteri Median toimitusjohtajana.

Ura 
Salmela on opiskellut sähkötekniikkaa ja tuotantotaloutta Tampereen teknillisessä yliopistossa, mutta ei kuitenkaan ole valmistunut. Vuonna 2015 A-lehdissä digituottajana toiminut Salmela siirtyi PR- ja viestintätoimisto Mellakka Helsingin digitaalisten viestintä- ja PR-ratkaisujen suunnittelijaksi, minkä jälkeen hänestä tuli konseptisuunnittelija Vapa Mediassa. 

Salmela perusti WTD Media -yrityksen vuonna 2016. ja siirtyi kesällä 2017 päätoimiseksi yrittäjäksi. Ensimmäisinä toimintavuosinaan Luova suunnittelutoimisto WTD Media Oy teki Salmelan WTD-blogin lisäksi markkinointia ravintoloille, muun muassa päivittämällä niiden Instagram-tilejä.  Hän vastasi myös vuonna 2018 ilmestyneen elokuvan Juice sometileistä. 

Kesällä 2018 Salmesta tuli Satokausikalenterin osakas ja toimitusjohtaja. Hänen johdollaan Satokausikalenteri-brändin ympärille syntyi Satokausikalenteri Media Oy, markkinointiviestinnän luova toimisto, joka tekee omien julkaisujensa lisäksi projekteja myös ruoka-alan toimijoille kuten kaupoille.

Vuosina 2020–2021 Salmelan yritystoiminta keskittyi erityisesti ruokaan ja hänen raskauteensa ja lapseensa liittyviin kumppanuuksiin. Hän piti myös rahaan keskittyvää Mamma betalar -podcastia ja toimi yhtenä Satokausikalenterin omistajista. Syksyllä 2021 hän osti seitsemännen asuntonsa.

Syksyllä 2022 ilmestyi Salmelan ja Jasmin Hamidin kirja, jossa opastetaan rahan käyttöä lapsille.

Vuonna 2023 Salmela toteutti yritysjärjestelyn, jolla hän siirsi WTD Median omistuksen omistamalleen WTD Capital -holdingyhtiölle. Menettely mahdollistaa, että suurempi osuus osingoista voidaan nostaa alemmalla verokannalla ilman, että yhtiöön on tosiasiallisesti kerrytetty nettovarallisuutta. Finnwatchin mukaan Salmela on kasvattanut osakevaihtojärjestelyssä holdingyhtiölleen tytäryhtiön WTD Media arvoa ns. kirjanpidollisella kikkailulla. Holdingyhtiön keinotekoisen arvon nostamisella pyritään minimoimaan listaamattoman yhtiöin osinkojen verotus, koska mitä suurempi listaamattoman yhtiön nettovarallisuus yhtiöllä, sen pienempi on osinkojen verotus .  Finnwatch kritisoi Salmelaa ja muita somevaikuttajia esimerkkinä käyttäen, että järjestelmä vähentää valtion saamia verotuloja.

Julkaisut

Blogi 
Salmela on tullut tunnetuksi vuonna 2011 perustamastaan White Trash Disease -blogistaan, jolla oli esimerkiksi vuonna 2015 tuhansia lukijoita viikossa. Salmelan blogi on yksi Suomen kaupallisesti menestyneimmistä blogeista, vuonna 2018 sillä oli 400 000 eri lukijaa ja noin kaksi miljoonaa vierailukertaa. Blogin suosituimpia sisältöjä ovat reseptit, ja blogin kohderyhmä on 28–40-vuotiaita. Blogi oli osa A-lehtien omistamaa Lily-blogiportaalia vuosina 2013-2016, minkä jälkeen Salmela siirtyi itsenäisiä bloggaajia edustavan Asennemedia-blogiagentuurin edustukseen.

Kirjat 
Natalia Tolmatsova & Alisa Wilska: Halparuokakirja (2017)  Kirjan ruokien edullisuus perustuu tee-se-itse-menetelmiin, raaka-aineiden kekseliääseen käyttöön ja hävikin välttämiseen. Kirjan resepteistä noin puolet on kasvisruokia, neljäsosa liharuokia ja neljäsosa kalaruokia. Kirjan kuuteenkymmeneen kahdelle hengelle tehtyyn ruoka-annokseen kului rahaa noin 400 euroa.
Natalia Salmela & Jasmin Hamid: Raha. Missä se kasvaa ja mihin se katoaa? WSOY, 2022
Natalia Salmela & Jasmin Hamid: Manifest by Mamma Betalar -äänikirja ja e-kirja, Storytel Original, 2022

Podcastit 
Salmela on pitänyt Vivian Valpurin kanssa yhteistä Ysistä viiteen -podcastia, joka käsittelee työelämää ja liiketoimintaa 

Jasmin Hamidin kanssa Salmela pitää Mamma betalar -podcastia.

Mediassa
Salmelan elämänvaiheista kuten avioitumisesta, avioerosta, uudesta parisuhteesta ja yllätysraskaudesta on uutisoitu laajasti.

Salmela on esiintynyt muun muassa televisiosarjoissa Docventures, Neljän tähden illallinen ja Jälkidigi..

Vuonna 2017 hän sai mediahuomiota julkaistessaan ruokareseptin nimeltä ”panopasta”, jota noudattamalla Salmelan omien sanojen mukaan ”lohkeaa aina”.

Vuonna 2020 Salmela nosti puheenaiheeksi miesteekkareiden sopimattoman käytöksen naisia kohtaan, ja sai sadat opiskelijat kertomaan kokemuksiaan seksuaalisesta häirinnästä.Seuraavana vuonna hän järjesti mielenilmauksen Helsingin varhaiskasvatuksen henkilökuntapulan vuoksi.

Vuonna 2022 Johanna Vehkoo esitti Suomen Kuvalehdessä huolen, että journalismi ei kykene erottamaan haastateltavaa mainostajasta, kun Ilta-Sanomat oli kirjoittanut yksityisiä neuvolapalveluja ylistävän jutun, jonka päähaastateltavana oli ollut samoja palveluja aiemmin markkinoinut Salmela. Ilta-Sanomat, Helsingin Sanomat ja Deko olivat aiemmin kertoneet Salmelan loft-asunnosta, jonka rakennuttajaa Salmela markkinoi. Salmela oli esitellyt tapausta blogissaan onnistuneena markkinointikeissinä.

Tunnustuksia 
Salmela voitti lokakuussa 2017 The Blog Awards Finlandin lifestyle-kategorian

Yksityiselämä
Salmela on syntynyt Virossa. Venäläisvähemmistöön kuulunut perhe muutti Suomeen Hämeenlinnaan inkeriläisten paluumuuttomahdollisuuden turvin Natalian ollessa kahdeksanvuotias. 

Salmela harrastaa asuntosijoittamista ja asuntojen kunnostamista isänsä kanssa. Hän harrastaa myös tatuointeja ja on toiminut yhtenä vähävaraisille lapsiperheille ruoka-apua toimittavan Venner-palvelun puolestapuhujana.

Lähteet

Aiheesta muualla 
Salmelan WTD-blogi
YleX Etusivu: Hanna Hantulan ja Jussi Latvalan vieraana WTD-blogin Natalia Salmela: Harkittu provoaminen on tärkeä tapa saada näkyvyyttä
Jenny+: Somenatiivia ei kannata suututtaa - “Julkinen kosto on paras kosto”, tietää huippubloggaaja Nata Salmela

Suomalaiset yrittäjät
Suomalaiset tietokirjailijat
Suomalaiset bloginpitäjät
Suomalaiset yritysjohtajat
Podcast-juontajat
Suomalaiset somevaikuttajat
Suomen virolaiset
Vuonna 1988 syntyneet
Elävät henkilöt